TOKIO.
Severokórejčania vrátane troch detí strávili na mori päť dní. "Povedali, že Severnú Kóreu opustili minulý štvrtok a chceli sa dostať do Južnej Kórey," povedal v utorok hovorca japonskej pobrežnej stráže.
Čln bol asi osem metrov dlhý a poháňal ho motor. Asi 16 kilometrov od pobrežia ostrova Noto naňho upozornili miestni japonskí rybári.
Japonsko má veľmi prísne pravidlá týkajúce sa imigrácie a získania azylu. Väčšina utečencov z KĽDR väčšinou smeruje do Južnej Kórey.